Bitka na Neretvi (film)

***Bitka na Neretvi*** jeste jugoslovenski epski partizanski film iz 1969. godine. Scenario su napisali Stevan Bulajić, Ratko Đurović i Veljko Bulajić, a režirao Veljko Bulajić, i zasnovan je na istinitim događajima iz Drugog svjetskog rata. Bitka na Neretvi nastala je zbog strateškog plana za kombinovani napad sila Osovine 1943. na jugoslovenske partizane. Plan je bio poznat i kao Četvrta neprijateljska ofanziva i dogodio se na području rijeke Neretve u Bosni i Hercegovini .

Bitka na Neretvi je dotad najgledaniji film socijalističke kinematografije, s nizom međunarodnih zvijezda. Film je bio nominiran za Oskara za najbolji film na stranom jeziku. Sljedećih je godina snimljeno još nekoliko filmova istog tipa, npr. *Sutjeska*.

Muziku za verzije na engleskom jeziku je komponovao Bernard Herrmann. Njegov zvučni zapis izdalo je Udruženje za snimanje Entr'acte 1974. godine. Ponovno je objavljeno u izdanju Southern Cross Records na CD-u.

* Sergej Bondarčuk kao Martin
* Yul Brynner kao Vlado (Vladimir Smirnov (jugoslovenski general)
* Curt Jürgens kao Gen. Lohring
* Bata Živojinović kao Stole
* Silvija Košćina kao Danica
* Boris Dvornik kao Stipe
* Hardy Krüger kao pukovnik Kranzer
* Franco Nero kao kap. Michele Riva
* Lojze Rozman kao Ivan
* Ljubiša Samardžić kao Novak
* Orson Welles kao četnički senator
* Milena Dravić kao Nada
* Špela Rozin kao Vladin pomoćnik
* Pavle Vuisić kao Jordan
* Fabijan Šovagović kao Ludi Boško
* Anthony Dawson kao general Morelli
* Dušan Bulajić kao četnički komandant
* Renato Rossini kao narednik Mario
* Oleg Vidov kao Nikola
* Kole Angelovski kao Zika
* Stole Aranđelović kao Šumadinac
* Demeter Bitenc kao kap. Schröder
* Ralph Persson kao poručnik Horst
* Miha Baloh kao ustaški zapovjednik
* Faruk Begolli kao Stevo
* Zaim Muzaferija kao visoki seljak u koloni partizana
* Hajrudin Hadžikarić kao Vladimir Nazor

## Radnja filma 
Godine 1943. Adolf Hitler naređuje konačno uništenje jugoslovenskih partizana. To njih i hiljade izbjeglica tjera da krenu na sjever kroz Bosanske planine. Cilj im je doći do mosta na Neretvi kako bi pobjegli. Njihovo putovanje je opterećeno opasnostima na svakom koraku i moraju se suočiti s njemačkim tenkovima, italijanskom pješadijom, četničkom konjicom, avionskim bombardovanjima, bolestima i prirodnim nepogodama.

Kada se partizani nađu okruženi od strane neprijateljske vojske, glavni štab u cilju obmane neprijatelja naređuje rušenje mosta na Neretvi. Ali, poginulih je sve više, zaraze se šire pa je, s ciljem spasa civila, potrebno graditi zamjenski most.

## Druge zanimljivosti 
* Jedan od filmskih plakata američke verzije je potpisao španski slikar Pablo Picasso.
* Bernard Hermann je bio angažiran za izradu muzike američke verzije filma.

## Također pogledajte 
* Hronološki spisak jugoslavenskih filmova

## Reference 
Kategorija:Partizanski filmovi
Kategorija:Filmovi s radnjom u Bosni i Hercegovini
Kategorija:Jugoslavenski ratni filmovi
Kategorija:Jugoslavenski filmovi
Kategorija:Filmovi u režiji Veljka Bulajića
Kategorija:Ratni epski filmovi
Kategorija:Filmovi o Drugom svjetskom ratu
Kategorija:Četnici u filmu
Kategorija:Bitka na Neretvi (film)
Kategorija:Filmovi iz 1969.